Gross National Happiness (GNH) नि सानथौआ जाबाय भुटाननि जौगानाय सोलोफ्रा जेखौबो गोसारलांनाय। GNH आ मोनसे जौगानाय बागै गोथार नाजानाय जाय जौगानाया बेसादारि जौगानायजों लोगोसे आध्यात्मिक गोजोननाय जौगानाय थागोन। GNH आ गासै हादरारि दिहुनजा मुवा (Gross National Poduct, GNP) नि सायाव सोनारो। बेखौ फोथायनाय जादोंदि रांखान्थि जौगानायजों आध्यात्मिक जौगानाय सोमोन्दो दं। हारिमुआरि बेसेनथिफ्रा ज’यै जौगाब्लासो थार ओंथिआव मोनसे हादरनि सुबुं माहारिनि जौगानाय जागोन। GNH आ बेसादारि आरो आध्यात्मिक मोननैबो बिथिङाव दावगानायखौ समानथि थानायाव सांग्राङै नोजोर होयो- जाय समानथिया थारैनो भुटानारि समाजनि थाखाय देहा आरो आध्यात्मिक बिथिङाव मुलाम्फा लाबोगोन।